Auton omistaminen on pian historiaa, sanoo liikennetutkija ja vertaa autoa tupakkaan: ”Ei enää ajatella, että olisi hyvä juttu, jos baareissa voisi polttaa”

Tutkimusjohtaja Arto O. Salonen ennustaa, että autoilu ja liikkuminen muuttuvat radikaalisti tulevaisuudessa. OP:n uusi autopalvelu on saanut noin 10 000 asiakasta.

Miltä seuraavanlainen konsepti kuulostaa:

Investoi hyödykkeeseen paljon rahaa, vaikkapa 60 000 euroa. Kun olet ostanut hyödykkeen ja otat sen käyttöösi, sen arvo tippuu heti useita tuhansia euroja. Kun käytät hyödykettä useita vuosia, sen arvo tippuu ensin puoleen ja sitten vuosien saatossa pahimmillaan pariinkymmeneen prosenttiin alkuperäisarvosta.